Høyres Avis

Høyres Avis var en ukeavis med tilknytning til partiet Høyre. Avisen ble utgitt av Høyres Hovedorganisasjon i perioden 1979–1992 med undertittelen «Hovedorgan for Høyre».

Partipressen begynte å gå i oppløsning i slutten av 1970-årene, og partiet behøvde et hovedorgan. Høyres Avis ble en ukeavis, vanligvis utgitt på fredager, etter at Høyre kom i regjeringsposisjon etter stortingsvalget 1981.

Høyres Avis baserte seg på både abonnementsinntekter og pressestøtte. På det meste lå avisens opplag på rundt 10 000 eksemplarer, men da opplaget falt tidlig i 1990-årene, ble kostnadene for høye.

Blant avisens redaktører var Jan S. Levy (1979–1981), Hans Kristian Hogsnes (1981–1984), Magne Martin Haug (1984–1986) og Gunnar Magnus.

I 1993 ble Høyres Avis avløst av tidsskriftet Tidens tegn, som hadde et mer ideologisk tilsnitt.

 Referanser 

Kategori:Partiaviser (Høyre)
Kategori:Nedlagte norske partiaviser
Kategori:Høyre
Kategori:Aviser etablert i 1979
Kategori:Aviser nedlagt i 1992